Les Falles omplin de xifres positives i d'esplendor hotelera i hostaler la ciutat
22 de març 2023

![](/media/5nqi51cb/c_nataliaantonino_01_c.png?width=850&height=566.6666666666666)Les Falles han significat un important impuls per al sector turístic de Sagunt, atés que les visites nacionals i internacionals s'han incrementat en relació amb l'any passat. L'ocupació hotelera ha fregat el ple, esta dada equival a un creixement del 25% respecte al 2022.  
  
Enguany el turisme nacional ha suposat el 79% del total, mentre que el 21% de visitants restant han sigut estrangers. A escala nacional, la major part de visitants van provenir de Madrid (26%), seguits per Aragó (12%), Catalunya amb un 11% i Andalusia amb un altre 11%. Respecte als visitants forans, cal esmentar els percentatges de francesos (61%) i alemanys (11%).  
  
La delegada de turisme Natalia Antonino ha expressat el seu orgull davant estes dades: **«Les xifres parlen per si soles, Sagunt continua creixent en turistes any rere any. El més important és que, a més d'incrementar el turisme nacional d'altres comunitats que fins al moment no despuntaven en xifres, també consolidem de nou el turisme internacional. A més, la proximitat de la nostra ciutat a la capital valenciana, el bon temps i la promoció que donem a les Falles com a festes d'interés turístic nacional i patrimoni de la humanitat constata que som un destí que està entre les primeres opcions per a passar les festes».**  
  
Principalment, els perfils del turista corresponen amb famílies o parelles i les qüestions per les quals més s'interessen són els monuments i les falles, així com per visites guiades, les platges de l'entorn i la gastronomia local. Els turistes estrangers han acudit a les oficines d'informació un 197% més i les visites a estos punts informatius de persones provinents d'altres regions del país han crescut un 96%.  
  
Les visites a la Casa dels Berenguer durant estes dates s'ha vist incrementat en un 383% i la ràtio de turistes espanyols és de 71%, enfront d'un 29% d'estrangers. No obstant això, les xifres de visites als espais arqueològics de la Via del Pòrtic i la Casa dels Peixos no ha experimentat un gran creixement.

*   [](http://www.facebook.com/sharer.php?u=https://aytosagunto.es/va/actualitat/les-falles-omplin-de-xifres-positives-i-d-esplendor-hotelera-i-hostaler-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/les-falles-omplin-de-xifres-positives-i-d-esplendor-hotelera-i-hostaler-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-falles-omplin-de-xifres-positives-i-d-esplendor-hotelera-i-hostaler-la-ciutat/ "Linked In")
*   [](mailto:?body=https://aytosagunto.es/va/actualitat/les-falles-omplin-de-xifres-positives-i-d-esplendor-hotelera-i-hostaler-la-ciutat/)